**IGNALINOS R. VIDIŠKIŲ GIMNAZIJA**

**MOKINIŲ MOKYMOSI PASIEKIMŲ IR PAŽANGOS VERTINIMO APRAŠAS**

**RUSŲ KALBOS PAMOKOSE**

**1.**Vertinant mokinių pasiekimus ir pažangą vadovaujamasi Ignalinos r. Vidiškių gimnazijos mokinių pažangos ir pasiekimų vertinimo tvarkos aprašu, patvirtintu gimnazijos direktoriaus 2016 m. rugpjūčio 30 d. įsakymu Nr. V-49.

**2.Vertinimo planavimas:** Teminiuose planuose numatyta kontroliniai darbai išėjus temą ar skyrių. Tai monologai, testai, žodžių patikra, gramatinės užduotys. Informuojami pradedant temą, skyrių, konkreti data nurodoma prieš savaitę, dar tikslinama prieš dieną. Vertinama remiantis vadovaujamasi Bendrosiomis programomis, išsilavinimo standartais, rašinių , atpasakojimų vertinimo normomis.

**3.Vertinimo vykdymas:**

**3.1.** **Formuojamasis vertinimas** *–* taikomas siekiant įtvirtinti moksleivio daromą pažangą, numatyti ateities ugdymo(si) kryptį. Jis nesiejamas su pažymiu. Mokytojo komentarai raštu ir žodžiu leidžia mokiniui suteikti pagalbą, padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti.

**3.2. Diagnostinis vertinimas** -vertinimas (testų rašymas), kuriuo naudojuosi siekiant sužinoti mokinio pasiekimus ir daromą pažangą baigus rusų kalbos programos temą, skyrių. Testuose atliktų skaitymo, rašymo bei klausymo užduočių rezultatai padeda išsiaiškinti mokymosi galimybes arba spragas, numatyti tolesnius mokymosi žingsnius, diferencijuoti/individualizuoti ugdymo turinį.

**3.3. Kaupiamasis vertinamas.-**žodžių patikra (sakytinei ir rašytinei komunikacijai būtino žodyno vartojimas). Kaupiamojo darbo įvertinimas yra 10 balų. Atsiskaičius už 3 kaupiamuosius žodžių patikras rašomas pažymių vidurkis. Gautas vertinimas įrašomas į dienyną.

**3.4.** **Apibendrinamasis vertinimas-** formaliai patvirtina mokinio pasiekimus ugdymo programos pabaigoje. Apibendrinamasis vertinimas taikomas pusmečių pabaigoje (išvedamas vidurkis iš visų per pusmetį gautų pažymių), mokslo metų pabaigoje (išvedamas vidurkis iš I ir II pusmečio pažymių).

**4.** **Individualios mokinio pažangos stebėjimo forma.** Po kiekvienos temos mokinys užpildo pratybų sąsiuvinyje esančią mokinio pažangos lentelę ir ją aptaria kartu su mokytoju.

Parengė rusų kalbos vyr. mokytoja Nadiežda Stefanskaja

|  |  |
| --- | --- |
| PRITARTAKalbų mokytojų metodinės grupės posėdyje2018-09-10, protokolo Nr.U3-5 | SUDERINTAMetodinės tarybos posėdyje2018-09-12, protokolo Nr.U3-5 |